**Natječaj za pomoćnike u nastavi šk. god. 2024./2025.**

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14 ,7/17, 68/18, 98/19, 64/20 ,151/22 i 156/23) i čl. 21. Zakona o asistenciji ( „NN“ br. 71/23 ) sukladno javnom pozivu „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII” sufinanciran iz Europskog socijalnog fonda plus u sklopu Operativnog programa “Učinkoviti ljudski potencijali” 2021.-2027, Srednja škola Lovre Montija u Kninu objavljuje Natječaj za popunjavanje radnih mjesta, pomoćnik/ca u nastavi, 2 izvršitelj/ica na određeno, nepuno radno vrijeme, 30 sati tjedno, za vrijeme trajanja šk. god. 2024/2025.

Uvjeti za zasnivanje radnog odnosa su:

* punoljetnost
* zdravstvena sposobnost
* završen program obrazovanja odraslih (osposobljavanja ) za pomoćnika u nastavi i najmanje razinu obrazovanja 4.2 HKO-a
* nepostojanje zapreka za zasnivanje radnog odnosa u smislu čl 106. Zakona o odgoju i obrazovanju u osnovnoj i srednjoj školi

Prijavi je potrebno priložiti:

* zamolbu s osobnim podatcima (u kojoj mora biti navedena adresa i broj telefona),
* životopis,
* presliku osobne iskaznice,
* dokaz o zdravstvenoj sposobnosti
* dokaz o stručnoj spremi (preslika diplome odnosno svjedodžbe),
* presliku potvrde o završenoj edukaciji za osposobljavanje pomoćnika u nastavi za učenike s teškoćama u razvoju, i
* potvrdu da protiv kandidata nije pokrenut kazneni postupak (ne stariju od 6 mjeseci).

Prijave s dokazima o ispunjavanju uvjeta dostavljaju se u roku od 5 (pet) dana od dana objave, poštom ili osobno na adresu:   
Srednja škola Lovre Montija, Adresa: Ikičina 30, 22 300 Knin

Nepotpune i nepravovremene prijave neće se razmatrati. 

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom koja su ciljna skupina Poziva (učenici s teškoćama u razvoju). Natjecati se mogu kandidati oba spola, sukladno članku 13. Zakona o ravnopravnosti spolova.

Nije potrebno dostavljati originale dokumente, jer natječajna dokumentacija se ne vraća.

Ravnatelj:

Mirko Antunović, prof.